钦定古今图书集成/理学汇编/学行典/第218卷 > 徐良仕
## 钦定古今图书集成/理学汇编/学行典/第218卷 > 徐良仕

按《永城县志》：“徐良仕，增例监生也。为母春秋高，就养
不仕，敬于定省，一切甘味之物，必先奉母。母性恶杀，
良仕即戒杀放生，承顺母志。母多病，良仕习医方以
供药饵。母死三年不饮酒，不茹荤。遵母遗命，抚其孤
侄徐洋爱育若己子，教训成立。洋补博士弟子员，田
产所入之金，封识完固，士类贤之。”